stanford-oval/wikipedia huggingface dataset:
יטי צהוב ובלתי ניתן לעצירה
שחקנים

הדיבוב העברי בוים על ידי תמי ברק, והופק על ידי עדי וולוצקי.
| שם הדמות | מדבב/ת באנגלית | מדבב/ת בעברית |
| --- | --- | --- |
| גוסטב | טרבור דיון ניקולס | ערן מור |
| אוסמו | רסמוס הרדיקר | יהונתן מגון |
| ריטה | איימי-לי היקמן | שיר כהן |
| נד | פול טיילק | אוהד שחר |
| לידיה | כריסטופר רגלנד | מאיה בר שלום |
| ראש העיר כרום | הרייט קרמייקל | דן קיזלר |
| אנדרס | לא ידוע | דור סרוגו |
| לא ידוע | לא ידוע | גדי לוי |
| לא ידוע | לא ידוע | טליה ברקאי |
| לא ידוע | לא ידוע | נדב הנדלר |
| לא ידוע | לא ידוע | אליעזר וייס |
| לא ידוע | לא ידוע | ספיר דרמון |
| לא ידוע | לא ידוע | כנרת צורף |
| דמויות שונות | לא ידוע | קובי ליקורמן |
| לא ידוע | לא ידוע | מייה קדוש |
| לא ידוע | לא ידוע | הדר שחף-מעיין |
שידור

| עונה | עונה | מספר פרקים | תקופת שידור מקוריתצרפת> שידור ראשון | תקופת שידור מקוריתצרפת> שידור אחרון | תקופת שידור בפינלנד> שידור ראשון | תקופת שידור בפינלנד> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- | --- | --- |
|  | 1 | 25 | 14 במאי 2022 | 18 בדצמבר 2022 | 1 ביולי 2022 | 6 בינואר 2023 | 11 בספטמבר 2022 | 30 בנובמבר 2023 |
קצרים

| מספר הפרק | שם הפרק בעברית | שם הפרק באנגלית | תאריך שידור מקוריצרפת |
| --- | --- | --- | --- |
| 1 | דייג | Fishing | 4 ביולי 2022 |
| 2 | סאונות | Saunas | 5 ביולי 2022 |
| 3 | מזג האוויר | Weather | 6 ביולי 2022 |
| 4 | שחייה | Swimming | 7 ביולי 2022 |
| 5 | החלקה | Slipping | 8 ביולי 2022 |
| 6 | טיפוס | Climbing | 9 ביולי 2022 |
| 7 | חוק מספר 33: כל תושב ווינטרטון חייב לאכול ארגיקל! | !Rule #33: All Wintertonians Must Try Urghickl | 10 ביולי 2022 |
| 8 | חוק מספר 64א': חוק חפירת השלג בווינטרטון | Rule #64A: Winterton Snow Shovel Rule | 11 ביולי 2022 |
| 9 | חוק מספר 243: קרב כדורי שלג | Rule #243: Snowball Duel | 12 ביולי 2022 |
| 10 | חוג מספר 171 וחצי: אסור לעשות פיקניק בעונת הסמורים | Rule #171 1/2: No Picnics Allowed During Weasel Season | 13 ביולי 2022 |
| 11 | חוק 793: כל תושב ווינטרטון חייב לדעת לנגן לפחות על כלי נגינה אחד - בנג'ו לא נחשב | Rule 793: All Wintertonians Must Be Able to Play At Least One Musical Instrument - Banjos do not Qualify | 14 ביולי 2022 |
מהו הדבר הזה הנקרא אהבה?

| --- | --- |

 מידע כללי
 מאת:  אייזק אסימוב 
 שפת המקור:  אנגלית 
 סוגה:  מדע בדיוני
 הוצאה
 תאריך הוצאה:  1961 
 תאריך הופעה ראשונה:  מגזין Amazing, גיליון מרס 1961
 
מהו הדבר הזה הנקרא אהבה? (באנגלית: ?What Is This Thing Called Love) הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון מרס 1961 של Amazing תחת השם "פלייבוי ואלוהי הרפש" ("Playboy and the Slime God"), אך אסימוב שינה את שמו כאשר הדפיס אותו שוב בקובץ סיפורים. הסיפור תורגם לעברית בשנת 1980 בספר אין איש פה, פרט..., ושוב בשנת 2011 בספר כתבי אייזק אסימוב כרך 3.
הסיפור הוזמן על ידי קלה גולדסמית ללי, כסאטירה לסיפור בשם "בנות עבור אלוהי הרפש" ("Girls for the Slime God") שהופיע במגזין פלייבוי. ללי העירה- לא ברצינות- כי כל סיפורי המדע הבדיוני עוסקים בחייזרים ויחסי מין. אסימוב כתב סיפור כאשר הוא מנסה להמחיש כיצד יגיבו באמת חוצנים ליחסי מין של בני אדם. את שלוש הפסקאות האחרונות של הסיפור שכתבה גולדסמית ללי, שינוי שאסימוב החשיב כשינוי לטובה.
עלילה

חייזרים מהצד השני של הגלקסיה מבקרים בכדור הארץ וחוטפים שני בני אדם, גבר ואישה. הם מעבירים אותם לחללית שלהם וחוקרים אותם על שיטת הרבייה, שהיא שונה לגמרי משיטת הרבייה שלהם- החייזרים מכירים רק שיטת התרבות אל זוויגית, ומתקשים להאמין בכך ששני פרטים צריכים לשתף פעולה כדי ליצור צאצא.
כצפוי, בני האדם מגיבים בזעם כאשר מבקשים מהם להדגים את הרבייה האנושית, והחייזרים מוותרים בסוף על מחקרם ומחזירים את בני האדם אל כדור הארץ. כאשר החייזרים חוזרים לכוכב שלהם, שני בני האדם מגלים שהם נמשכים אחד לשני, ובסופו של דבר עוסקים בפעילויות רבייה אחרי הכל.
מארחת

|  מידע כללי |
| --- | --- |
 מאת:  אייזק אסימוב 
 שפת המקור:  אנגלית אמריקאית 
 סוגה:  מדע בדיוני
 הוצאה
 תאריך הוצאה:  מאי 1951 
 תאריך הופעה ראשונה:  מגזין Galaxy Science Fiction, גיליון מאי 1951
 
מארחת (במקור: Hostess) הוא סיפור מדע בדיוני קצר מאת הסופר אייזק אסימוב. הסיפור פורסם לראשונה בגיליון מאי 1951 של מגזין Galaxy Science Fiction, ותורגם לעברית בשנת 1980 בספר שקיעה, ושוב בשנת 2010 בספר כתבי אייזק אסימוב כרך 2.
עיבודים

הסיפור מארחת עובד לתוכנית רדיו בשם x פחות 1 (X Minus One), ששודרה לראשונה ב-12 בדצמבר 1956.
קולין מוקרי

| --- | --- |

מוקרי ב-2008
 לידה:  30 בנובמבר 1957 (בן 67) הממלכה המאוחדת קילמרנוק, סקוטלנד, הממלכה המאוחדת 
 שם לידה:  Colin Andrew Mochrie 
 סוגה מועדפת:  סטנד-אפ, תיאטרון אלתורים
 מדינה:  קנדה קנדה
 תקופת הפעילות:  מ-1989
 עיסוק:  של מי השורה הזאת בכלל?
 מקום לימודים:  Killarney Secondary School  Studio 58  Langara College 
 בן או בת זוג:  Debra McGrath (1989–?) 
 צאצאים:  Kinley Mochrie 
 מספר צאצאים:  1 
 http://www.colinmochrie.com/
 פרופיל ב-IMDb
 
קולין מוקרי (באנגלית: Colin Mochrie; ‏נולד ב־30 בנובמבר 1957) הוא שחקן וקומיקאי קנדי-סקוטי. ידוע בעיקר בזכות הופעותיו בגרסאות הבריטית והאמריקאית לסדרת הטלוויזיה "של מי השורה הזאת בכלל?".
קורות חייו

קולין מוקרי נולד בקילמרנוק, סקוטלנד כבן הבכור מבין שלושה אחים.
ב-1964 עברה משפחתו לקנדה, בתחילה גרו בשכונה צרפתית מחוץ הנמצאת מחוץ למונטריאול, וב-1969 עברה המשפחה לוונקובר. בהיותו בבית הספר התיכון, השתתף בהשפעת חבריו במחזה בשם "מותו וחייו של סניקי פיץ'" ולמרות שלא היו לו שאיפות בתחום המשחק, הוא מתאר שהיה "מכור" עת צחק הקהל בפעם הראשונה בעקבות הופעתו. לאחר שסיים את בית הספר התיכון הצטרף לתיאטרון סטודיו 58 למשך ארבע שנים עד שגילה את תחום קומדיית האלתורים.
ב-1980 החל מוקרי לעבוד בתיאטרון האלתורים "TheatreSports League", שם בתחילה עבד במשרה חלקית ולאחר מכן במשרה מלאה. בתקופה זו הכיר מוקרי את ראיין סטיילס, שהפך לשותפו בעבודה בתחום קומדיית האלתורים במשך עשרים שנה, והשניים הופיעו יחד ב-"TheatreSports League".
ב-1986 עבר מוקרי להתגורר בטורונטו והצטרף לקבוצת קומדיית האלתורים "The Second City" בה היה חבר גם סטיילס. בתקופה זו הכיר מוקרי את דברה מקגראת' לה נישא ב-1989.
ב-1988 הצטרף מוקרי לגרסה המקורית הבריטית של הסדרה "של מי השורה הזאת בכלל?" סדרת הטלוויזיה המציגה קומדיית אלתורים מול קהל. בעקבות השתתפותו בסדרה עבר מוקרי להתגורר בלוס אנג'לס שם צולמה הסדרה בעונותיה האחרונות. לאחר סיום הגרסה הבריטית הצטרף מוקרי לגרסה האמריקאית של הסדרה בהנחיית דרו קארי, ומופיע גם במהדורה הנוכחית שלה בהנחייתה של איישה טיילר.
בשנת 2015 שיחק בקומדיה הרומנטית "סינדרלה והעיר הגדולה".
הערות שוליים

↑  Comedian keeps track of santa כתבה בעיתון "סטאר באנר" באתר גוגלניוז, 24 בדצמבר 2000.
↑  Colin doesn’t make mockery of LV comedy כתבה באתר "לאס וגאס סאן", 25 בנובמבר 2005.
| --- | --- |
בקרת זהויות :  ISNI: 0000 0000 6589 6929  LCCN: no2009109834  MusicBrainz: b669a250-89ba-45ce-a136-a56860d6159f  VIAF: 91163242   WorldCat (עם VIAF): 91163242
כבודו (סדרת טלוויזיה צרפתית)

| --- | --- |
 סוגה:  דרמה מותחן פשע
 ארץ מקור:  צרפת 
 שפות:  צרפתית 
 מספר פרקים:  6 
 הפקה
 חברת הפקה:  Federation Entertainment
 אתר צילומים:  פריז ופרבריה
 שידור
 רשת שידור:  TF1
 תקופת שידור מקורית:  22 במרץ – 5 באפריל 2021
 קישורים חיצוניים
 אתר רשמי
 דף התוכנית ב-IMDb
 
כבודו (בצרפתית: Un homme d'honneur) היא מיני סדרה צרפתית בת 6 פרקים באורך 52 דקות שנוצרה על ידי לורן ואשו ושודרה ב־22 במרץ 2021 עד 5 באפריל 2021 ברשת TF1. זהו עיבוד לסדרה הישראלית "כבודו" שיצרו שלמה משיח ורון ניניו, שזכתה גם לעיבוד אמריקאי.
עלילה

השופט רישאר אלטמן רואה כיצד חייו מתהפכים כאשר בנו, לוקאס, מבצע תאונת פגע וברח לאחר שפגע באופנוען שהוא משאיר למות. אלטמן מפציר תחילה בבנו להסגיר את עצמו, אך הוא מגלה כי האופנוען הוא בנה של ראש מאפיה רב עוצמה, וכי לוקאס יהיה בסכנה אם יסגיר את עצמו. מוכן לעשות הכל כדי להגן על בנו, אלטמן מוותר על כל העקרונות שלו למען ההגנה על בנו.
שחקנים ודמויות

קאד מראד (אנ') - השופט רישאר אלטמן
רוד פאראדו - לוקאס אלטמן
ז'ראר דפארדיה - ברונו ריבה
איגור סקרבלין - אלכס
הפקה

הצילומים נערכו בין 29 ביוני ל־5 באוקטובר 2020 באיל-דה-פרנס, בעיקר בפריז ובפרבריה
ראו גם

כבודו (סדרת טלוויזיה אמריקאית), מיני סדרה אמריקאית שנוצרה על ידי פיטר מופאט (2020)
הערות שוליים

↑  Lucie Reeb. "Un homme d'honneur sur TF1 : saviez-vous que c'est l'adaptation d'une série israélienne ?". Allociné..
↑  Véronique Metrot. "Un homme d'honneur : la série avec Kad Merad". TF1 & vous..
↑  Christophe Gazzano. "Un homme d'honneur : Kad Merad et Gérard Depardieu bientôt à l'affiche d'une mini-série pour TF1". Ozap.com..
↑   כבודו, בביצוע La ville de Sartrouville a accueilli le tournage de la série « Your Honor », סרטון  באתר יוטיוב.
כריסטינה קומנצ'יני

| --- | --- |

 לידה:  8 במאי 1956 (בת 68) רומא, איטליה 
 מדינה:  איטליה 
 השכלה:  ספיינצה – אוניברסיטת רומא  Lycée français Chateaubriand 
 תקופת הפעילות:  מ-1982 
 בן או בת זוג:  Riccardo Tozzi 
 מספר צאצאים:  3 
 פרסים והוקרה:  קצין במסדר ההצטיינות של הרפובליקה האיטלקית  Globo d'oro for best film  פרס רצועת הכסף המיוחד  פרס רצועת הכסף לתסריט הטוב ביותר  Globo d'oro for best screenplay  בפסקה זו 2 רשומות נוספות שטרם תורגמו 
 www.cristinacomencini.com
 
כריסטינה קומנצ'יני (באיטלקית: Cristina Comencini; נולדה ב-8 במאי 1956) היא במאית קולנוע, תסריטאית וסופרת איטלקייה.
ביוגרפיה

כריסטינה קומנצ'יני היא אחת מארבע בנותיו של במאי הקולנוע האיטלקי לואיג'י קומנצ'יני, ולמדה עם אחיותיה ב־Lycée français Chateaubriand ברומא.
סרטה של כריסטינה קומנצ'יני "החיה שבלב" משנת 2005, המבוסס על הרומן שלה La bestia nel cuore, היה מועמד לפרס האוסקר לסרט הזר הטוב ביותר. סרטה העומד לצאת לאור "כשהלילה" (When the Night), המבוסס אף הוא על רומן משלה ופורסם בארצות הברית בהוצאת Other Press, אמור להיות מוצג בתחרות פסטיבל הסרטים הבין-לאומי ה-68 של ונציה בספטמבר. ספר זה גם תורגם לעברית.
היא פעילה בתנועה הפמיניסטית באיטליה ואמו של השר לשעבר לפיתוח כלכלי, קרלו קלנדה.
קולנוע

1989: גן חיות
1993: La fine è nota
1996: Va' dove ti porta il cuore
1998: מטרימוני
2000: Liberate i pesci!
2002: היום הטוב בחיי (Il più bel giorno della mia vita)
2005: La mia mano destra
2005: החיה שבלב (La bestia nel cuore)
2008: שחור ולבן
2009: מסיבה בשלה
2011: כשהלילה (Quando la note)
2015: מאהב לטיני
2016: משהו חדש
2018: סקס סטורי
2019: לחזור
2024: רכבת הילדים
ספרים (חלקי)

1994: הדפים החסרים
2011: כשהלילה; תורגם לעברית בתרגום אלון אלטרס ויצא בהוצאת הקיבוץ המאוחד, 2011.
הערות שוליים

↑  "Venezia 68: International competition of feature films". Venice. אורכב מ-המקור ב-2011-09-27. נבדק ב-2011-07-31.
| --- | --- |
בקרת זהויות :  NLI: 987007297004805171  PLWABN: 9810572694605606  BIBSYS: 90985229  BNE: XX1320733  BnF: cb12500816w (data)  CiNii: DA1163697X  GND: 121409511  ICCU: RAVV065644  ISNI: 0000 0001 0865 0129  LCCN: n93074988  NKC: xx0154106  NLA: 52351422  NTA: 142680753  RERO: 02-A003121116  SNAC: w6jv42mt  SUDOC: 034231633  Trove: 1514562  VIAF: 5036178   WorldCat (עם VIAF): 5036178
טיסה 112 (סרט)

| --- | --- |

 בימוי:  אליוט לסטר 
 הופק בידי:  דארן ארונופסקי 
 תסריט:  חבייר גויון 
 עריכה:  Nicholas Wayman-Harris 
 שחקנים ראשיים:  ארנולד שוורצנגר קווין זגרס האנה וור מריאנה קלאבנו מרטין דונובן סקוט מק'ניירי מגי גרייס גלן מורשוור 
 מוזיקה:  קליף איידלמן 
 מדינה:  ארצות הברית 
 חברה מפיצה:  Lionsgate Premiere, הולו 
 שיטת הפצה:  וידאו על פי דרישה 
 הקרנת בכורה:  1 ביוני 2017 
 משך הקרנה:  93 דק' 
 שפת הסרט:  אנגלית 
 סוגה:  סרט דרמה, סרט מתח, סרט פעולה 
 מקום התרחשות:  פנסילבניה 
 דף הסרט ב־IMDb
 
טיסה 112 (באנגלית: Aftermath‏) הוא סרט אמריקאי מסוגת הדרמה והמותחן בבימויו של אליוט לסטר, על פי תסריט מאת חוויאר גולון.
בסרט כיכבו ארנולד שוורצנגר, סקוט מק'ניירי, מגי גרייס ומרטין דונובן. הסרט יצא לאקרנים ב-7 באפריל 2017 על ידי Lionsgate‏. הסרט מבוסס על אירועי האסון האווירי באיברלינגן כאשר שמות, מקומות ואופי האירועים שונו.
עלילת הסרט

רומן מלניק, פועל בניין, מקבל אישור לצאת מוקדם מהעבודה, על מנת להספיק להגעתן של אשתו ובתו, נאדיה ואולינה, מניו-יורק על טיסת AX 112. בשדה התעופה רומן מקבל את החדשות לפיהן טיסת 112, הייתה מעורבת בתאונה. מנקודה זו, רומן חש הרוס ומאשים את בקר התנועה האווירית במות משפחתו.
בינתיים, מזווית אחרת של הסיפור, ג'ייקוב "ג'ייק" בונאנוס, הוא בקר תנועה אווירית, חש הרוס גם הוא, אחרי שרואה את טיסת 112 מתנגשת עם טיסת 616. למרות שהחוקרים לא משוכנעים באחריותו של ג'ייק למותם של הנוסעים, הוא מאשים את עצמו. עם זאת, ככל שעובר הזמן, לאט לאט הוא נחשף, מאמץ את מערכת היחסים עם המשפחה שלו ולא מוכן לדבר על מה שקרה.
דיווחים חדשותיים מאמתים נתונים לפיהם כל 271 הנוסעים נהרגו בתאונה האווירית. רומן הולך למקום ההתרסקות, מתחזה למתנדב, מוצא את הצמיד של הבת שלו גופותיהן של אשתו ובתו. בבית שלו, רומן נשאר חבוי בפנים, כאשר טסה גורבט, עיתונאית, מביעה עניין בכתיבת ספר על האירוע. בסוף היא משאירה מאחור מעט מאמרים שהיא כתבה בעבר אודות אסונות תעופה מתחת לחריץ הדואר של הדלת.
בשל חומרת המקרה, עורך הדין מייעץ לג'ייק לעבור למדינה אחרת, לאמץ שם חדש למען ביטחונו וביטחון משפחתו. רומן פוגש את עורכי הדין ג'ון וג'יימס גוליק לחתום על הסכם הקובע שחברות התעופה ישלמו עבור ההוצאות והנזקים שנגרמו למשפחה שלו. רומן מסרב לחתום, מאחר שגם החברה וגם עורכי הדין לא הביעו את התנצלותם על אובדן משפחתו.
שנה אחת מאוחר יותר, רומן ומשפחות קורבנות ההתרסקות משתתפים בטקס חנוכת מצבת זיכרון במקום ההתרסקות. ג'ייק, שעבר לאתר אחר, עכשיו עובד בסוכנות נסיעות, תחת השם "פט דילברט" וחי לבדו. גם רומן עבר לעיר אחרת ועכשיו עובד כנגר. הוא פוגש את טסה ומבקש ממנה, בתור טובה, למצוא את ג'ייק. טסה לאחר מכן מגלה את שם הכיסוי של ג'ייק שם הכיסוי ואת העיסוק שלו, אבל היא מסרבת לתת לרומן את הכתובת שלו. רומן מאתר בכוחות עצמו את הבניין שבו ג'ייק עובד ועוקב אחריו לדירה שלו. שם, אחרי המתנה של יום, ביום שבו ג'ייק אשתו ובנו, כריסטינה וסמואל, מגיעים לבקר ללילה. רומן מתעמת איתו בפתח הדלת שלו, אחרי שג'ייק מסרב להתנצל, רומן דוקר את ג'ייק בצוואר, הורג אותו.
רומן מורשע ברצח ומשרת 10 שנות מאסר בכלא, אך אז הוא משוחרר תוך ארבעה חודשים על תנאי. הוא מבקר את הקבר של משפחתו שם הוא פוגש אדם זר, אשר מתברר בתור סמואל המבוגר, שעקב אחר רומן ותכנן להרוג אותו כדי לנקום את רצח אביו. כשהאקדח מכוון לראשו של רומן, רומן משלים עם גורלו, אך סמואל מתגבר על ייצר הנקמה ומחליט לא להרוג את רומן. הוא מקבל את ההתנצלות של רומן ומאפשר לו ללכת.
צוות השחקנים

ארנולד שוורצנגר — רומן מלניק (מבוסס על ויטאלי קאלוייב)
סקוט מק'ניירי — ג'ייקוב "ג'ייק" בונאנוס
מגי גרייס — כריסטינה
מרטין דונובן — רוברט
האנה וייר — טסה
מריאנה קלאבנו — איב סנדרס
קווין זגרס — ג'ון גוליק
לארי סאליבן — ג'יימס גוליק
טרי קלארק לינדן — מפקח התעופה
לואיס פולמן - סמואל
הפקה

ב-23 ביוני 2015 הוכרז כי ארנולד שוורצנגר יככב בסרט על פי תסריט מאת חוויאר גולון, לדרמת הפעולה 478, אשר תוכנן כי תבוים על ידי דארן ארונופסקי. ב-4 בנובמבר 2015, אליוט לסטר נשכר לתפקיד הבמאי, בהפקת Lionsgate. ב-24 בדצמבר 2015, מריאנה קלאבנו לוהקה לסרט לגלם את איב סנדרס, נציגת חברת התעופה שמספרת לגיבור הסרט (בגילומו של שוורצנגר) על האובדן הטרגי.
הפקה > צילומים

צילומי הסרט החלו ב-14 בדצמבר 2015, בקולומבוס, אוהיו, בעבר תוכנן שהצילומים יחלו ב-6 בדצמבר. צילומי הסרט הסתיימו באמצע ינואר 2016.
שחרור

הסרט שוחרר ב-7 באפריל 2017.
שחרור > תגובת המבקרים

הסרט זכה לדירוג באתר Rotten Tomatoes, והגיע לכדי דירוג של 39% בהתבסס על 41 ביקורות, עם ציון ממוצע של 5.2/10. באתר Metacritic, הסרט קיבל ציון של 44 מתוך 100, בהתבסס על 13 ביקורות.
ביקורת

ויטלי קאלוייב, שהסרט מתבסס על האירועים האמיתיים שבהם הוא היה מעורב, ביקר בחריפות את הסרט בשל כמה "עיוותים". על פי קאלוייב, בניגוד לדמות הראשית של הסרט, הוא לא ניסה לחפש מישהו שיתנצל בפניו, אלא רק רצה להשיג את הצדק. בנוסף, הוא ציין כי בקר התנועה האווירית, נילסן, לא הראה סימנים של חרטה (בניגוד לדמות הבקר בסרט), אלא להפך, נילסן התנהג ביהירות ובזלזול.
ראו גם

בלתי נסלח (סרט, 2018)
הערות שוליים

↑  "AFM: Darren Aronofsky, Arnold Schwarzenegger's '478' Sells Around the World (Exclusive)". The Hollywood Reporter. 2 בנובמבר 2016. נבדק ב-28 באוקטובר 2016. {{cite news}}:  (עזרה)
↑  "1st Trailer For 'Aftermath' Starring Arnold Schwarzenegger". VannDigital. נבדק ב-9 בפברואר 2017. {{cite news}}:  (עזרה)
↑  Da Costa, Diego (24 ביוני 2015). "Arnold Schwarzenegger se convertirá en un padre vengativo en el drama '478'" [Arnold Schwarzenegger will become a vengeful father in the drama '478']. ecartelera.com. נבדק ב-23 ביוני 2015. {{cite web}}:  (עזרה)
↑  Fleming Jr, Mike (23 ביוני 2015). "Arnold Schwarzenegger Aligns With Javier Gullon Script '478'". Deadline (באנגלית אמריקאית). נבדק ב-31 בדצמבר 2015. {{cite news}}:  (עזרה)
↑  Fleming Jr, Mike (4 בנובמבר 2015). "Emmett/Furla/Oasis & Darren Aronofsky Ready Arnold Schwarzenegger Revenge Drama '478' – AFM". deadline.com. נבדק ב-11 בנובמבר 2015. {{cite news}}:  (עזרה)
↑  McClintock, Pamela (9 בנובמבר 2015). "AFM 2015: Darren Aronofsky, Arnold Schwarzenegger's '478' Sells Around the World (Exclusive)". The Hollywood Reporter. נבדק ב-31 בדצמבר 2015. {{cite news}}:  (עזרה)
↑  Petski, Denise (24 בדצמבר 2015). "Mariana Klaveno Joins 'Full Circle' & Schwarzenegger Revenge Drama '478'". Deadline (באנגלית אמריקאית). נבדק ב-31 בדצמבר 2015. {{cite news}}:  (עזרה)
↑  THOMPSON, JAQUALINE (8 בדצמבר 2015). "The Arnold Movie, 478 starts filiming in Columbus next week". WTTE (באנגלית אמריקאית). נבדק ב-31 בדצמבר 2015. {{cite news}}:  (עזרה)
↑  "Arnold Schwarzenegger To Begin Filming Movie In Columbus". wosu.org. 7 בנובמבר 2015. נבדק ב-11 בנובמבר 2015. {{cite news}}:  (עזרה)
↑  Romano, Nick (7 בפברואר 2017). "Arnold Schwarzenegger seeks retribution in Aftermath trailer". Entertainment Weekly. נבדק ב-7 בפברואר 2017. {{cite web}}:  (עזרה)
↑  "Aftermath (2017)". Rotten Tomatoes. Fandango. נבדק ב-4 ביולי 2017. {{cite web}}:  (עזרה)
↑  "Aftermath Reviews". Metacritic. CBS Interactive. נבדק ב-4 ביולי 2017. {{cite web}}:  (עזרה)
↑  "Фильм "Последствия" со Шварценеггером разочаровал Виталия Калоева". РИА Новости. 2017-04-17.
| --- | --- |
בקרת זהויות :  BNE: XX5698130  CANTIC: a2012241x  VIAF: 3158912334049772239   WorldCat (עם VIAF): 3158912334049772239
טבעות הכוח

טבְּעות הכוח (באנגלית: The Rings of Power) הן טבָּעות שמשמשות כמפתח לעלילה של טרילוגיית שר הטבעות, אחת מיצירותיו החשובות של הסופר ג'ון רונלד רעואל טולקין, ומופיעות גם בספריו ההוביט והסילמריליון. הטבעות מתוארות לראשונה ב"אחוות הטבעת" (הספר הראשון בסדרה), בפזמון אותו מדקלם גנדלף לפרודו בגינס (בתרגום לעברית של עמנואל לוטם):
שלוש טבעות למַלכי עלפים תחת שמי הטללים,

שבע לשרי גמדאים בנקרות עוטות צל,

תשע לבני האדם, בני תמותה אומללים,

אחת לשר האופל על כיסאו האפל

בארץ מורדור, שם רובצים הצללים.
טבעת אחת למשול בכֿולן, טבעת אחת למצאן,

טבעת אחת להשיב את כולן, באופל לכבלן,
בארץ מורדור, שם רובצים הצללים.
נוסח הפזמון בתרגום הישן של אוריאל אופק:
שלוש טבעות למלכי בני לילית במרומם,

שבע לנסיכי גמדים בטירות אבן־צל,

תשע לבני התמותה, ילידי האדם,

אחת לשר אופל על כסאו האפל

בממלכת מורדור בה הצל לא נרדם.
טבעת למשול בם ולאתרם,

טבעת למשוך בם ולקשרם,
בממלכת מורדור בה הצל לא נרדם.
19 טבעות כוח נוצרו על ידי בני הלילית מארגיון, על פי עצתו של המיאר סאורון. הטבעות נועדו לשמור על הארץ התיכונה, להגדיל את עושרה ויופייה הטבעי ולהדוף ממנה את פגעי הזמן. אך סאורון יצר בחשאי טבעת אחת נוספת שבכוחה לשלוט על שאר הטבעות, לשעבד את מי שעונד אותן, ולהפוך את סאורון ל"שר הטבעות" ולשליט הארץ התיכונה.
בספטמבר 2022 עלתה בשירות הסטרימינג אמזון פריים הסדרה "שר הטבעות: טבעות הכוח", המבוססת על חלקים מיצירתו של טולקין.
חישולן של הטבעות

כשהובס מורגות, אדון האופל, בידי הולאר בסוף העידן הראשון נמלא סאורון ראש משרתי מורגות אימה למראה עוצמת הולאר, ויש שאומרים כי באמת התחרט על מעשיו. הוא ביקש חנינה מאאונוה כרוז מנוה (ראש הואלר), אך אאונוה היה שוה לו בכוחו ולא היה יכול לחון אותו ולכן אמר לו לבוא לוולינור למשפט הואלר. סאורון נמלא חששות מפני הואלר והעונש שעשויים הם להשית עליו, וברח. לאחר מספר שנים של הסתתרות, חזר סאורון לפעול.
הוא הסתיר את זהותו האמיתית וכינה את עצמו אנטר (Anatar), כלומר: שר המתנות. סאורון ניסה להתחבר לבני הלילית, בגלל חוכמתם הרבה שהוא חשב שתביא לו תועלת. אבל חלקם של בני הלילית, ובראשם מלכם העליון, גיל-גלד, שישב בלינדון שבמערב הארץ התיכונה, וקירדן, שר הנמלים האפורים, חשדו בו וסירבו לשתף עמו פעולה.
אבל בשונה מאלה שחשדו, קיבל אותו ברצון קלברימבור (Celebrimbor), מנהיג בני הלילית של ארגיון שהיה מצאצאיו של פאנור, גדול חרשי בני הלילית בכל הדורות. קלברימבור היה חרש דגול, וחשב שסאורון יכול לעזור עזרה רבה לו ולעמו ולהביא את מלאכתם לשיאים חדשים, וסאורון נתקבל שם בברכה.
על פי עצת סאורון, חישלו בני הלילית של ארגיון 19 טבעות כוח, שלדברי סאורון יעצימו את כוח בני הלילית. בני הלילית של ארגיון סברו שבטבעות הכוח תימצא השליטה בארץ התיכונה, וכך הם יוכלו להדוף את פגעי הזמן בארץ התיכונה.
הטבעות האלו חושלו על ידי טובי אומני בני הלילית, אבל את שלוש הטבעות האחרונות והחזקות שבהן, יצר קלברימבור לבדו. סאורון הנחה את יוצרי הטבעות, וכך הוא הצליח לחשוף את סודותיהן, שבעזרתם הוא יצר בחשאי טבעת אחת נוספת בארץ מורדור. בטבעת הזו השקיע סאורון את כל כוחו ורשעותו, עד שהיה לטבעת מעין רצון שלה שהוא בעיקר לשרת את אדונה סאורון. טבעת זו הייתה החזקה מבין הטבעות, וכל מי שעונד אותה, אם יהיה מספיק חזק בנפשו ובגופו, יוכל לראות את כל הטבעות ולשלוט בהן. כל עוד סאורון יחזיק בה כוחותיו יהיו גדולים מאוד וכמעט בלתי מנוצחים, אבל אם הטבעת תושמד סאורון ייפול, כי חלק גדול מנשמתו נמצא בה.
הטבעת האחת

בעזרת "הצופן" של טבעות הכוח, מעין גורם משותף שהביא לקישור בין כל טבעות הכוח (ויצר סגולה לתקשורת-מחשבתית בין נושאי הטבעות), טבעת סאורון - המכונה הטבעת האחת או טבעת השליטה - קיבלה את היכולת לשלוט על כל טבעות הכוח. הטבעת הזו לא נאה כמו שאר הטבעות, שאבן-חן קבועה בכל אחת מהן, אלא נראית כמו חישוק זהב עם כתובת חרוטה. סאורון תכנן לקבל את כל טבעות הכוח לידיו, להשחית אותן תחת כישוף הטבעת-האחת, למוסרן לכל גזעי הארץ התיכונה ובעזרת הכוח שטמון בטבעות להשתלט על כולם.
על טבעת זו נחרטה בלשון השחורה של מורדור, כתובת המלמדת על אופיה של הטבעת. במצבה הרגיל של הטבעת הכתובת סמויה לעין, וניתן להבחין בה רק כאשר מחממים את הטבעת זמן מה בתוך אש או באמצעות מקור חום אחר. הכתובת כתובה ב"כתב העלפים של ארגיון" (כתב הטנגוור (אנ'), המשמש את שפת הקווניה), כיוון ש"אין אותיות במורדור לכתיבה תמה שכזו". וזהו נוסח הכתובת:
בתרגום של לוטם:
בתרגום של אוריאל אופק:
כתובת זו שבוערת כאשר סאורון אוחז בה, מופיעה אף כאשר הטבעת באה במגע עם אש או חום לוהט.
לטבעת יש רצון משלה, היא גורמת לאנשים לחוש כמיהה חזקה לענוד אותה, וכל העונד אותה, הטבעת תגדיל את כוחו ואת חושיו, ככל שהעונד מרבה לענוד את הטבעת היא משתלטת עליו ומדרדרת אותו לאופל, ולכן מסוכן להשתמש בטבעת.
אחרי נפילתו של סאורון בסוף העידן השני לקח איסילדור לעצמו את הטבעת, אף על פי שאלרונד וקירדן יעצו לו להשליך את הטבעת להר הגזירה ולהשמיד אותה. כעבור שנתיים יצא איסילדור עם רבים מאנשיו כדי למלוך בממלכת הצפון - ארנור, ואת השלטון על גונדור (ממלכת הדרום) הוא נתן בידי אחיינו. כשאיסילדור עבר בדרכו בשדות הסיפנים שעל גדת נהר האנדוין התקיפו אותו ואת אנשיו אורקים, כל אנשיו של איסילדור נהרגו. איסילדור עצמו השתמש בטבעת כדי להפוך לבלתי נראה וקפץ לנהר, אבל הטבעת בגדה בו, החליקה מעל אצבעו וחשפה אותו לחצי האורקים שהרגו אותו.
אחרי מות איסילדור טבעה הטבעת בנהר ונשארה שם שנים רבות, עד שמצא אותה דיאגול, בן לעדת דייגים-הוביטים קטנה. דיאגול נרצח בידי בן דודו סמיאגול שרצה את הטבעת לעצמו, ונקרא לימים גולום. גולום נדד עם הטבעת עד למערה עמוקה בהרי הערפל, שם שכן בסתר שנים רבות. כשהתחזק סאורון מחדש, נטשה הטבעת את גולום כדי לשוב לאדונהּ, אך היא נמצאה על ידי ההוביט בילבו באגינס, שהשתמש בה כדי לחמוק מגולום ומהאורקים שרדפו אחריו ולחזור לחבריו - הגמדים וגנדלף. בילבו החזיק בטבעת 60 שנה שבסופם נתן את הטבעת, בעצת גנדלף שכבר התחיל לחשוד לגבי מקורה של הטבעת, לאחיינו פרודו. שבע-עשרה שנים אחר כך, בישר גנדלף לפרודו שהוא גילה כי טבעתו היא הטבעת האחת. בעצת גנדלף יצא פרודו למסע שבסופו השמיד את הטבעת בהר הגזירה.
משיסת ארגיון

כאשר ענדו בני הלילית את הטבעות הם היו יכולים לדעת את מחשבותיו של סאורון והרגישו שהוא מנסה להשתלט עליהם. מיד כאשר חשפו את זהותו ואת מזימותיו, השליכו מידיהם את הטבעות והחביאו אותן. סאורון, שראה כי סודו התגלה, וכי לא יוכל לשלוט על בני-הלילית בדרך זו, תבע את הטבעות לעצמו, ומלחמה פרצה בין בני הלילית לסאורון וארגיון נחרבה. קלברימבור נתפס על ידי סאורון ועוּנה על ידו עד שנשבר וגילה לסאורון את מיקומן של 16 טבעות הכוח, אך לא את מיקומן של השלוש האחרונות, והאדירות שבהן. קלברימבור נקטל לאחר מכן על ידי סאורון שלקח את הטבעות.
סאורון חילק את הטבעות שתפס בין שאר הגזעים - הגמדים ובני האדם, עוד בעת העידן השני, אך בדעת סאורון, שכונה עתה שר הטבעות, תמיד היו שלוש טבעות הכוח האחרונות, והוא השתוקק תמיד לאסוף אותן לידיו.